Locobase LPL i kombinasjon med Dermovat salve/krem

Forbehandling ved fortykket/skjellende hud (= hyperkeratose) på kroppen eller i hodebunn.

Hva er forbehandling?

Forbehandling av hyperkeratose vil si at en fjerner fortykket hud/skjelldannelse slik at annen medisinsk behandling kan trenge gjennom huden.

Brukes ved psoriasis og ved andre hudsykdommer med hyperkeratose.

Hvordan utføres behandlingen?

Utstyr kropp: Hansker, plastfolie, Locobase LPL og Dermovat salve / (evt. krem).

Utstyr hodebunn: Hansker, kam, plasthette, legevaktsbind, Locobase LPL og Dermovat salve / (evt. krem).

Du må ha resept på Dermovat salve/krem fra lege. Locobase LPL er reseptfritt.

Fremgangsmåte:

Bland Locobase LPL krem og Dermovat salve / (evt. krem) i blandingsforhold 50/50. Påfør det fortykket område og masser godt inn i området.

Dekk området med plastfolie eller plastpose.

La blandingen av Locobase LPL/Dermovat salve / (evt. krem) virke natten over.

Gå i dusj og løsne forsiktig skjellende hud.

Ved behandling i hodebunn:

Bruk kam til forsiktig å løsne skjellende hud.

Utvask: Fordel sjampo i TØRT HÅR. Vask deretter håret som vanlig.

Hvis det er vanskelig å få salveblandingen ut av håret med kun sjampo, kan en først vaske ut med en dusjolje. NB: Dusjoljen må også påføres i tørt hår før utvask med sjampo og vann.

Hvis det fortsatt er fortykket hud gjentas prosedyren.

Hvordan virker behandlingen?

Locobase LPL har en oppløsende effekt på fortykket hud.

Dermovat salve / (evt. krem) har en betennelsesdempende og kløestillende effekt på huden.

Har behandlingen bivirkninger?

Hudirritasjon kan forekomme.